*Melléklet a …/2019. sz. képv. test. határozathoz*

EGYÜTTMŰKÖDÉSI MEGÁLLAPODÁS KÖZÖSSÉGI RENDEZVÉNYEK MEGSZERVEZÉSÉRE KISKŐRÖS VÁROSBAN

amely létrejött egyrészről:

1. Kiskőrösért Egyesület

székhely: 6200 Kiskőrös, Sárkány J. u. 3. 1.3

adószám: 18870664-1-03

képviseli: Molnár Elvira ügyvezető

(a továbbiakban: Egyesület)

1. Kiskőrös Város Önkormányzata

székhely: 6200 Kiskőrös, Petőfi Sándor tér 1.

adószám: 15724784-2-03

képviseli: Domonyi László polgármester

(a továbbiakban: Önkormányzat)

**Előzmények:**

Az Egyesület és az Önkormányzat több éve együttműködik városi rendezvények, fesztiválok megszervezése kapcsán. Az eddig írásba nem foglalt informális megállapodást a Felek kölcsönös akaratukkal a jövőbeli eseményekre írásban is megerősítik.

A Felek a rendezvényeik megszervezése során az alábbi jogok és kötelezettségek betartása mellett kölcsönösen együttműködnek.

1. Az Egyesület kizárólag közösségi rendezvény megszervezése céljából, legalább 15 nappal korábban benyújtott írásbeli kérelem alapján, jogosult az általa megjelölt közterületet és az Önkormányzat eszközeit ingyenesen használni.
2. Az Önkormányzat vállalja, hogy a saját kommunikációs felületein az Egyesület rendezvényeit ingyenesen meghirdeti.
3. Az Önkormányzat által készített fotókat szükség esetén felhasználás céljára az Egyesületnek átadja.
4. Az Önkormányzat városi rendezvény megszervezése céljából, legalább 15 nappal korábban benyújtott írásbeli kérelem alapján jogosult az Egyesület eszközeit ingyenesen használni.
5. Az Egyesület vállalja, hogy a saját kommunikációs felületein az Önkormányzat rendezvényeit ingyenesen meghirdeti.
6. Az Egyesület által készített fotókat szükség esetén felhasználás céljára az Önkormányzatnak átadja.
7. A használat más városi rendezvény megszervezését nem akadályozhatja kivéve, ha Felek erről külön megállapodnak.
8. Az Egyesület biztosítja, hogy a rendezvényeken az Önkormányzat tulajdonában lévő KŐRÖSSZOLG NONPROFIT KFT. kitelepüléssel büfét üzemeltessen.
9. Az Egyesület a közterület használatát a vele szerződésben álló harmadik személy részére átadhatja, a használat ideje alatt keletkezett kárért az Egyesület tartozik felelősséggel.
10. A Felek kötelezettséget vállalnak arra, hogy egymás eszközeit rendeltetésszerűen használják, azért felelősséggel tartoznak, védelmét/őrzését biztosítják, valamint saját rendezvényeiken minden olyan jogszabályi rendelkezést – különösen a hatósági, biztonsági és egyéb rendezvényszervezési - betartanak, amelyeket a hatályos jogszabályok kötelezetően előírnak.
11. Jelen megállapodás a hatósági engedélyeztetés során tulajdonosi hozzájárulásként is szolgál.
12. Jelen megállapodást a Felek határozatlan időre kötik és kölcsönös egybehangzó akaratuk alapján helybenhagyólag jóváhagyják.
13. Jelen megállapodásban nem rögzített kérdésekre a Polgári Törvénykönyvről szóló 2013. évi V. törvény és más idevonatkozó jogszabályok rendelkezéseit kell betartani.

Kiskőrös, 2019. június …….

Domonyi László Molnár Elvira

polgármester elnök